വ്യാപാരികളെ ആദരിച്ച് പോലീസ് വൈപ്പിന്: കോവിഡ് നിയന്ത്രണങ്ങള് ലംഘിക്കുന്നുവെന്ന് പറഞ്ഞ് വ്യാപാരികളില്നിന്നു പോലീസ് അന്യായ പിഴ ഈടാക്കുന്നുവെന്ന ആക്ഷേപം നിലനില്ക്കെ കോവിഡ് നിയന്ത്രണ പ്രോട്ടോകോള് കൃത്യമായി പാലിച്ച് വ്യാപാരം നടത്തുന്ന വ്യാപാരികളെ കണ്ടെത്തി ആദരിച്ചും പ്രശംസാ പത്രം നല്കിയും പോലീസ് കോവിഡ് കാലത്ത് ജനകീയമാകുന്നു. മുനന്പം പോലീസ് സബ്ഡിവിഷനില്പ്പെട്ട ഞാറക്കല് ജനമൈത്രി പോലീസ് സ്റ്റേഷന് പരിധിയിലാണ് കഴിഞ്ഞ ദിവസം പോലീസ് വ്യാപാരികളെ ആദരിക്കാനെത്തിയത്. മാലിപ്പുറം ന്യൂ വൈപ്പിന് ഒപ്റ്റിക്കല്സ് ഉടമ ബിജു, ഞാറക്കല് കൊച്ചിന് ഏജന്സീസ് ഉടമ ദേവസിക്കുട്ടി, നായരന്പലം കുടുങ്ങാശേരി സൈബര് സ്പേസ് ഉടമ ലിബിന് ഏബ്രഹം, എടവനക്കാട് മാതാ ടയേഴ്സ് ഉടമ പി.പി. വില്സണ് എന്നിവരാണ് ആദരവ് നേടിയത്. ഇവരുടെ വ്യാപാരശാലകളില് മുനന്പം ഡിവൈഎസ്പി ആര്. ബൈജുകുമാര് നേരിട്ടെത്തി ആദരിക്കുകയും പ്രശംസാ പത്രം നല്കുകയുമായിരുന്നു. ഞാറക്കല് പോലീസ് സര്ക്കിള് ഇന്സ്പെക്ടര് രാജന് കെ.അരമന, എസ്ഐ എ.കെ. സുധീര്, ജനമൈത്രി എഎസ്ഐ മനോജ്, എഎസ്ഐ ദേവരാജ് , സിപിഒ ടിറ്റു ദേവസി എന്നിവര് സംബന്ധിച്ചു.